Forslag til "Lokalplan nr. 349 - [adresse] i Hadsten og 
Kommuneplantillæg nr. 5 til Kommuneplan 13" 
Sagsfremstilling 
100.     Forslag til "Lokalplan nr. 349 - [adresse] i Hadsten og Kommuneplantillæg nr. 
5 til Kommuneplan 13" - Åbent 
  
  
SAGENS INDHOLD 
Teknik og Kultur har i samarbejde med Cowi udarbejdet ”Forslag til Lokalplan nr. 349 - [adresse] i Hadsten 
og Kommuneplantillæg nr. 5 til Kommuneplan 13". 
  
Lokalplanområdet er på ca. 11,8 ha, og afgrænses af [adresse] mod vest, Michelle Lassen mod syd, 
boligområderne ved [adresse] mod nord og Allan Lind mod øst. Lokalplanområdet er ved 
lokalplanens udarbejdelse delvist privatejet og delvist offentligt ejet (vejareal), og er beliggende i byzone.  
  
Områdets gunstige beliggenhed ved den kommende letbane, korte afstand til 
midtbyen og de store landskabsmæssige kvaliteter gør området attraktivt for 
både erhvervsbyggeri og bosætning. 
  
Lokalplanens formål er at muliggøre omdannelse af området til blandet bolig-, erhvervs- og centerformål. Ønsket har 
været at fastholde det eksisterende byggemarked og indpasse ny bebyggelse til detailhandel og på sigt udvikle den 
nordlige del (delområde V) til boligformål.  
  
Adgang til lokalplanområdet skal ske fra [adresse] via Michelle Lassen og den eksisterende fordelingsvej i 
området, der kan forlænges, når boligområdet i den nordlige del er detailplanlagt. 
  
Lokalplan nr. 349 erstatter lokalplanerne nr. 04.11 ”Erhvervsområde ved [adresse] i Hadsten”, nr. 161 
”Erhvervsområde til butiksareal ved [adresse] i Hadsten” og nr. 111 ”Erhvervsområde ved [adresse] i Hadsten”, 
der ophæves helt med denne lokalplans vedtagelse, samt del af 149 ”Boligområde ved Michelle Lassen i 
Hadsten”. 
  
VURDERING 
Lokalplanen er udarbejdet med udgangspunkt i dispositionsplanen for [adresse], der senest er præsenteret 
og drøftet på Byrådets temamøde 17. december 2013. 
  
 
Byråd 
27. maj 2014 
Sagsnr. 710-2014-
18206 
Dok.nr. 710-2014-
117526 
Sagsbehandler 
DPGSMI 
  
Tidl. politisk behandling 
  
Forventet sagsgang 
TM-U, ØK, BY 
Lovgrundlag 
Planloven 
Formålet med lokalplanen og kommuneplantillægget er i forlængelse heraf at skabe det planmæssige grundlag for 
et lokalcenter, hvor der kan etableres butikker med et maksimalt bruttoetageareal på 3.000 m². Der kan etableres én 
dagligvarebutik med et maksimalt bruttoetageareal på 1.000 m² og udvalgsvarebutikker med et samlet maksimalt 
bruttoetageareal på 2.000 m² Uden for lokalcentret kan der etableres butikker til særligt pladskrævende varegrupper 
og forskellige typer erhverv inden for miljøklasse 1-4. Disse anvendelseskategorier er fastlagt i Kommuneplan 2013. 
  
Endvidere sikrer lokalplanen mulighed for, at der på sigt kan detailplanlægges for tæt-lav eller åben-høj 
boligbebyggelse i den nordligste del af området. Med Kommuneplantillæg nr. 5 udlægges en del af 
lokalplanområdets nordlige del derfor til et nyt boligområde 1.BO.26, og afgrænsningen af det eksisterende 
erhvervsområde 1.ER.9 reduceres tilsvarende. Lokalplanen indeholder kun rammebestemmelser for delområde V. 
Det betyder, at der skal udarbejdes en ny lokalplan med detailbestemmelser for delområdet, før det kan bebygges.  
  
Ligeledes kan delområde II evt. udvikles til boligformål på sigt. Da der er konstateret forurening i området, vil dette 
dog bero på hvordan den konstaterede foreningstilstand udvikler sig. Delområdet forbliver derfor udlagt til 
erhvervsformål indtil videre, sådan at det udvikles med forskellige former for lettere erhverv og pladskrævende 
varegrupper. Der vil endvidere blive behov for at etablere et regnvandsbassin i dette område. Den nærmere 
placering kan dog endnu ikke fastlægges. 
  
På baggrund af en indledende screening af forslag til lokalplan nr. 349 og kommuneplantillæg nr. 5 har Teknik og 
Kultur valgt ikke at lade planforslagene miljøvurdere, idet det vurderes, at miljøpåvirkningen ved opførelse af de 
planlagte byggerier ikke vil have væsentlig indvirkning på miljøet. 
  
INDDRAGELSE/KOMMUNIKATION 
Forud for udarbejdelsen af lokalplanen har Cowi udarbejdet en dispositions- og bebyggelsesplan for 
lokalplanområdet i samarbejde med lodsejerne og [adresse].  
  
Borgerinddragelse og kommunikation om lokalplanen sker efter reglerne i planloven. Det er et selvstændigt formål 
med planloven, at offentligheden i videst muligt omfang inddrages i planlægningsarbejdet. 
  
Når Byrådet har godkendt lokalplanforslaget, skal det offentliggøres. Offentliggørelsen sker digitalt på kommunens 
hjemmeside med en indsigelsesfrist på mindst otte uger.  
  
ØKONOMISKE KONSEKVENSER 
Planforslaget har ingen direkte økonomiske konsekvenser for Favrskov Kommune. 
  
INDSTILLING 
Teknik- og kulturdirektøren indstiller til Byrådet: 
  
1. At forslag til ”Lokalplan nr. 349 - [adresse] i Hadsten og Kommuneplantillæg nr. 5 til Kommuneplan 13” 
godkendes og fremlægges i offentlig høring i 11 uger pga. sommerferie.  
  
BESLUTNING 
  
Teknik- og Miljøudvalget, 5. maj 2014: 
Fraværende: Anton Karlsen 
  
Indstilles godkendt. 
  
Økonomiudvalget, 20. maj 2014: 
Fraværende: Ingen 
  
Ivan Thorsen anmodede udvalget om at få sin habilitet i sagen vurderet. Udvalget erklærede Ivan Thorsen inhabil i 
sagen. Ivan Thorsen deltog ikke i behandlingen af punktet. 
  
Indstilles godkendt. 
  
Bilag 
  
  
  
  
Byråd, 27. maj 2014: 
Fraværende: Ingen 
  
Ivan Thorsen anmodede Byrådet om at få sin habilitet i sagen vurderet. Byrådet erklærede Ivan Thorsen inhabil i 
sagen. Ivan Thorsen deltog ikke i behandlingen af punktet. 
  
Godkendt. 
  
Forslag til "Lokalplan nr. 349 - [adresse] i 
Hadsten og Kommuneplantillæg nr. 5 til 
Kommuneplan 13" 
710-2014-97805 
